

ประกาศกระทรวงการคลัง

เรื่อง การขยายกำหนดเวลาการยื่นแบบแสดงรายการ
และชำระภาษีผ่านระบบเครือข่ายอินเทอร์เน็ต
(ฉบับที่  ๘)

เพื่อเป็นการส่งเสริมและสนับสนุนให้ผู้มีหน้าที่เสียภาษีหรือนำส่งภาษียื่นแบบแสดงรายการภาษี
ตามประมวลรัษฎากรผ่านระบบเครือข่ายอินเทอร์เน็ต รัฐมนตรีว่าการกระทรวงการคลังพิจารณาแล้ว
จึงอาศัยอำนาจตามความในมาตรา ๓ อัฏฐ วรรคสอง แห่งประมวลรัษฎากร อนุมัติให้ขยายกำหนดเวลาการยื่นแบบแสดงรายการภาษี การชำระภาษี และการนำส่งภาษีเงินได้บุคคลธรรมดา ภาษีเงินได้นิติบุคคล ภาษีเงินได้หัก ณ ที่จ่าย ภาษีมูลค่าเพิ่ม และภาษีธุรกิจเฉพาะ บัญชีงบดุล บัญชีทำการ และบัญชีกำไรขาดทุน บัญชีรายรับ รายจ่าย หรือบัญชีรายรับก่อนหักรายจ่ายที่มีบุคคลตามมาตรา ๓ สัตต แห่งประมวลรัษฎากร ตรวจสอบและรับรองในรอบระยะเวลาบัญชี แล้วแต่กรณี แบบรายงานข้อมูลเกี่ยวกับ
บริษัทหรือห้างหุ้นส่วนนิติบุคคลที่มีความสัมพันธ์กันและมูลค่ารวมของธุรกรรมระหว่างกันในแต่ละ
รอบระยะเวลาบัญชี และบัญชีพิเศษของอิเล็กทรอนิกส์แพลตฟอร์ม ตามประมวลรัษฎากร ผ่านระบบเครือข่ายอินเทอร์เน็ต ออกไปอีก ๘ วัน นับแต่วันพ้นกำหนดเวลาตามที่กฎหมายกำหนด ดังต่อไปนี้

ข้อ ๑ ให้ยกเลิกความในวรรคหนึ่งของข้อ ๑ ของประกาศกระทรวงการคลัง เรื่อง การขยายกำหนดเวลาการยื่นแบบแสดงรายการและชำระภาษีผ่านระบบเครือข่ายอินเทอร์เน็ต (ฉบับที่ ๗) ลงวันที่ ๑๒ มกราคม พ.ศ. ๒๕๖๗ และให้ใช้ความต่อไปนี้แทน

“ข้อ ๑ ให้ขยายกำหนดเวลาการยื่นแบบแสดงรายการภาษี บัญชีงบดุล บัญชีทำการ และบัญชีกำไรขาดทุน บัญชีรายรับ รายจ่าย หรือบัญชีรายรับก่อนหักรายจ่ายที่มีบุคคลตามมาตรา ๓ สัตต แห่งประมวลรัษฎากร ตรวจสอบและรับรองในรอบระยะเวลาบัญชี แล้วแต่กรณี แบบรายงานข้อมูลเกี่ยวกับบริษัทหรือห้างหุ้นส่วนนิติบุคคลที่มีความสัมพันธ์กันและมูลค่ารวมของธุรกรรมระหว่างกัน
ในแต่ละรอบระยะเวลาบัญชี และบัญชีพิเศษของอิเล็กทรอนิกส์แพลตฟอร์ม ตามประมวลรัษฎากร
ผ่านระบบเครือข่ายอินเทอร์เน็ต ที่บทบัญญัติแห่งประมวลรัษฎากรกำหนดให้ยื่นรายการในระหว่างวันที่ ๑ กุมภาพันธ์ พ.ศ. ๒๕๖๗ ถึงวันที่ ๓๑ มกราคม พ.ศ. ๒๕๗๐ ดังนี้”

ข้อ ๒ ให้เพิ่มความต่อไปนี้เป็น ๑.๙ ของข้อ ๑ ของประกาศกระทรวงการคลัง เรื่อง การขยายกำหนดเวลาการยื่นแบบแสดงรายการและชำระภาษีผ่านระบบเครือข่ายอินเทอร์เน็ต (ฉบับที่ ๗) ลงวันที่ ๑๒ มกราคม พ.ศ. ๒๕๖๗

/ “๑.๙ บัญชี ...

“๑.๙ บัญชีพิเศษของอิเล็กทรอนิกส์แพลตฟอร์ม ซึ่งต้องยื่นภายใน ๑๕๐ วัน นับแต่
วันสุดท้ายของรอบระยะเวลาบัญชี ให้ขยายกำหนดเวลาดังกล่าวออกไปเป็นภายใน ๑๕๘ วัน นับแต่
วันสุดท้ายของรอบระยะเวลาบัญชี”

ข้อ ๓ ประกาศนี้ให้ใช้บังคับตั้งแต่วันถัดจากวันที่ประกาศในราชกิจจานุเบกษาเป็นต้นไป

 ประกาศ ณ วันที่  ๑  มีนาคม  พ.ศ. ๒๕๖๗

 จุลพันธ์ อมรวิวัฒน์

 (นายจุลพันธ์ อมรวิวัฒน์)

 รัฐมนตรีช่วยว่าการฯ ปฏิบัติราชการแทน

 รัฐมนตรีว่าการกระทรวงการคลัง